Teallach einigh iath Laighean
Eochaidh Ó hEoghusa cct.
Teallach einigh iath Laighean;
mór gceardcha 'n-ar cumhdaigheadh
an ghairm nach gnáth i n-asgaidh;
ní hainm gan fháth fhuarasdair.
Teallach einigh Innse Néill
do bhí dá rádha riui-séin
an síol fionn-sa Nuadhadh Neacht
sluaghadh do b'ionnsa d'imtheacht.
Aighthe éigeas Innse Fáil
a-tá ó thús an domhnáin
— ní diombuaine a ndál a-niodh — 
ar chlár lionnuaine Laighean.
Cúigeadh chloinne Cathaoir Mhóir baisdear air — ní hainm
éagcóir — 
múr roidhil síthbheannach sliom
prímhtheallach oinigh Éireann.
Cia do-chluin nó do-chualaidh
maith mar mhaith an mhórshluaghaidh?
do b'iontogha olc na bhfear
um ghort lionntana Laighean.
Caidhe i n-éanaird d'Inis Breagh
a coimmeas re crích Laighean?
níor feas úir an oirir fhinn
gan dúil oinigh 'n-a inntinn.
Tarla tar éintír eile
dochar deiridh aimsire
is trom céadaslaigh na gcliar
ar fonn ngéagarsaidh nGailian.
Gár bheag dhúinn dá dhearbhadh sin
geall Athairne uair éigin
i n-am anaslaigh gach aoin
don talamh-soin chlann gCathaoir.
Don chuaird thimchill thug orra
a bhreith féin fuair eatorra
dream do aithigh anbhuain gliadh ó mhaithibh glanshluaigh Gailian.
"Dream budh chuirthe i mbar gcumaidh
ní chluinfeam ní chualamair;
a-tá an geall libh, a Laighne,
sibh as fhearr" ar Athairne.
Tug Féidhlim mór mac Criomhthain
geall oinigh tar Éireannchaibh
don droing náir oirbheartaigh fhéil
dáil do oirdhearcaigh iaid-séin.
Toisg dar thriall a Caisiol Chuirc
mac Criomhthain — fa cuaird orrdhuirc — 
d'fhagháil gliadh a ngéirreann gcruaidh
is giall Éireann i n-éanuair.
Fríoth leis ar lorg a chéile
ar feadh Fódla finnréidhe
géill gach Éireannaigh dar iarr
go féin ngéirreannaigh nGailian.
Tar éis réidhthighe riu sin
feadh bliadhna do bhí i Laighnibh
ar chuireadh an uair do fhill
an bhuidhean ler fhuaigh Éirinn.
D'éis breathnuighthe Banbha Breagh
ar gcur cúil re cath Laighean
maith don droing-sin tar gach ndreim
ar fhoillsigh an flaith Féidhlim.
"Ní fhaca mé" ar mac Criomhthain
"meadh dá n-uaisle d'Éireannchaibh
gémadh iad aithigh Laighean
siad ós mhaithibh measfaidhear."
Geall cháich ón ló-sain i-le
gnáth aca d'éis a chéile
na Laighin ó bheannráth Breagh
mairidh seanghnáth a sinnsear.
Béim orra d'éis a n-aithreadh
a-niodh féin ní foghaibhthear
na deighfhir ga ndubhradh geall
ar dturnamh einigh Éireann.
A-tá fear díobh go nua a-niodh
théighfeas teallach na sinnsear
i measg sluaghfhairche bhfear bhFáil
gan seal n-uaraighthe d'fhagháil.
Eidhre Fhiachaidh mheic Aodha
croidhe nar char míothaomha
fear comdha céadanma a shean
comhla ghéagabhla Ghaoidheal.
Dá mbáidhtí oineach Fhóid
Fhloinn
do-ghéabhthaoi gríos san gcogoill
fear gan amhluadh einigh air
ag eidhir armruadh Fhiachaidh.
Dá mbeidís righnigh re a linn
gan d'iomrádh acht ainm Fhéidhlim
do aithbheodhaigh an ainm sin
gairm an chaithleomhain cheirdigh.
Ar gcaitheamh einigh Fear bhFáil
téid-sean i dtús a iomráidh
uain an ualaigh-sin ní fhuil
'ga ghruaidh nualuisnigh náraigh.
Mar fhéachas dá onóir féin
féachtar leis — lór dó
dheighmhéin — 
croidhe as fhraochaibche i gcrú chleath
do chlú laochaicme Laighneach.
Nach mór d'Fhéidhlim mhac Fhiachaidh
díon Laighneach ar lainnfhiachaibh
coimhfhéagaidh ó eing go heing
don eing fhoighéagaigh fhairrsing.
Ní fhuigheadh Laighneach re a linn
béim ris nach beadhgfadh Féidhlim
méad a imnidh fa chúis cháigh
'n-a ghnúis tibhrigh 'n-a teannáil.
Do bhí an gnáith-sin uair eile
'gun mhílidh mhac Deichtire
troigh fa siobhlaighe ag cur cath
ar son ionghaire Ultach.
An t-aoinfhear do b'fhaide uaidh
i gcrích Eamhna an fhuinn fhionnfhuair
do dheargfadh a dhímhiadh sain
ríniadh ceardchan an chleasraidh.
Cú Chuluinn na gcleas ngoile
Cnoc Fionnchairn na Foraire
fa ráith choimhfheithmhe don choin
i ndáich oireichle d'Ultaibh.
Fiú éinchreiche níor fhiu leis
gá dámaid do dhul thairis;
leor é fan am-sa d'fhaire
sé ar an gcarn-sa i gcomhnaidhe.
Níor ghnáth leis — ní
léigeadh sain — 
aghaidh deoraidh fa dhiomdhaidh;
fa deaghcangnamh dál na Con
fa chlár eatalghlan Uladh.
Ag cosnamh a gclú 's a gcreach
do bhíodh an bheithir nimhneach;
ag coimhfhéagsain do chrú Ír
fa troighéasgaidh Cú an chleitín.
Coimhéad dan mac samhla sain
do-ní Féidhlim mac Fiachaidh
do Laighneachaibh toir Is tiar
ar moigh ghlainleathain Ghailian.
A mbiodhbhaidh do bhreith a ngill
ní guais leo le linn Féidhlim,
ná lotadhnadh a ngruadh nglan
d'fhocalghamh druadh ná deoradh.
Cúis béime le a mbeadhgfadh sin
ní fhuighe aonmhac Laighnigh
tre lios eithreach bhfoighéag bhFinn
tar coimhéad bhfeithmheach bhFéidhlim.
I ndoras báis, i mbreith gill
fear a saortha Is sé Féidhlim,
eo saorchuain bhailbhealtaigh Bhreagh
tairngeartaidh laochshluagh Laighean.
Fear ler hóradh a aicme,
fear as truime tiodhlaicthe,
fear as mheasardha do mhodh,
fear as easumhla d'uabhar.
Fear as leomhanda ag léim treas,
fear as réidhe ag riar éigeas,
fear as aimhréidhe i n-uair cean
do chruaidh ghlainfhréimhe Gaoidheal.
Ní hónna acht re haighthibh cliar,
ní lonn acht ag léim caithghliadh,
ní frithir acht feadh smachta,
sreabh fhichidh na hannsachta.
Cruaidh fa rún, réidh fa mhaoinibh
aigneadh an duinn dreachfhaoilidh;
mín re héidtréan, teann re
tréan
géigfhréamh as ceann dá
chinéal.
Bradán Life na learg sean
posd einigh íochtair Laighean
brat caomhdhaigh fásfhairche Fáil
aonghoin bhásaighthe bandáil.
Ursa cogaidh, ceann síodha,
dídean cirt, cosg fairbríogha,
doras céadágha cláir Breagh,
dáigh éadála na n-aoigheadh.
Cinnlitear clú na mBranach
tús teasda tá ar neamhfhalach
dortadh créachtfhuile i gcrú sleagh,
clú nach féadfaidhe d'fhilleadh.
Donn failgheach fine Chathaoir,
gnúis dil nar dhearg gríostathaoir,
fíorbhun labhartha Mo-Ling,
díoghbhadh anorchra d'Éirinn.
Mac meic Aodha na n-arm ngéar,
mórádh ceall, cumhdach
éidtréan,
draig shuilbhir, troigh re teannta,
muir go ndruimnibh díleannta.
Labhairt as lugha ná a ghníomh
sníomh easaonta na n-airdríogh,
séad robhuadha ráithe Néill,
snáithe comhuama a cheinéil.
An dá Aodh do imthigh uam
m'aos cumtha, crobhuing dhiombuan,
do imthigh mo thréan le a dteann
mar éan ór imthigh eiteall. Teallach.
Inghean Fhiachaidh earla lag
níor oircheas dúinn a dearmad
meanma chobhsaidh nar char séad
níor chosmhail damh, ní dheirméad.
Ní dheirméad-sa an deaghbharr slim
ná an glór féata focailbhinn
ná an sdíom chorramhlaigh cúil
chais
ná an tsúil mhongfhabhraigh mhallghlais.
Searc aoidheadh, iomchar ainbhreath,
gein bhuadha ban ríoghLaighneach,
rosg glainshliom fa ngrianlas síon
nach ainghionn fhiabhras airdríogh.
Fuair Úna ó ógmhnáibh
Banbha
barr éagcoisg Is urlabhra;
tearc meadh don bhriatharthaoi bhinn
ar feadh iatharchraoi Fhéidhlim. Teallach.